text: लंदन :भारतीय रिजर्व बैंक के गवर्नर रघुराम राजन का मानना है कि वह प्रधानमंत्री नरेंद्र मोदी के बारे में जो कुछ भी कहेंगे उससे ‘समस्या ही खड़ी होगी।’ मुखर राजन को प्राय: सरकार के आलोचक के रूप में देखा जाता है। बीबीसी के साथ फटाफट सवाल जवाब की शैली वाले एक साक्षात्कार में राजन से मोदी के बारे में अपनी राय बयान करने को कहा गया था। इस पर राजन ने कहा,‘ मुझे लगता है कि मैं इस सवाल को टाल दूंगा। मैं जो भी जवाब दूंगा उससे समस्या खड़ी होगी इसलिए मैं इस सवाल का जवाब नहीं दूंगा।’